ເຫດລະເບີດແຕກ ຢູ່ໄທ ບັງ​ເອີນ ​ມີ​ຂຶ້ນກົງ​ກັບ ວັນຄົບຮອບ 3 ປີ ​ຂອງການປົກຄອງທະຫານ
ເຫດລະເບີດດັ່ງກ່າວ ແມ່ນເປັນຄັ້ງທີ 3 ນັບຕັ້ງແຕ່ຕົ້ນເດືອນເມສາ ເປັນຕົ້ນມາ ແລະ ມາເຖິງປັດຈຸບັນນີ້ ກໍຍັງບໍ່ມີຜູ້ໃດອອກມາ ອ້າງເອົາຄວາມຮັບຜິດຊອບ.
ເຫດລະເບີດແຕກ ຢູ່ທີ່ໂຮງໝໍ ຂອງສູນຝຶກທະຫານ ໃນເຂດໃຈກາງບາງກອກ ເມື່ອ ສັບປະດານີ້ ບັງເອີນມີຂຶ້ນພ້ອມໆກັນກັບວັນຄົບຮອບ 3 ປີ ໃນການກໍ່ລັດຖະປະຫານ ເພື່ອເຂົ້າຍຶດອຳນາດ ໂດຍພວກຜູ້ນຳທະຫານ ເມື່ອເດືອນພຶດສະພາ ປີ 2014 ການກໍ່ລັດຖະປະຫານ ໃນປີ 2014 ໄດ້ເຮັດໃຫ້ການເດີນຂະບວນປະທ້ວງ ຢູ່ຕາມ ຖະໜົນຫົນທາງ ເພື່ອຕໍ່ຕ້ານລັດຖະບານພົນລະເຮືອນ ທີ່ນຳພາໂດຍທ່ານນາງ ຍິ່ງລັກ ຊິນນະວັດ ສິ້ນສຸດລົງ ໂດຍທີ່ລັດຖະບານທະຫານ ໄດ້ສັນຍາວ່າ ຈະຈັດໃຫ້ ມີການເລືອກຕັ້ງ ໄວກວ່າກຳນົດ ເຫດລະເບີດໃນມື້ວັນຈັນທີ່ຜ່ານມານີ້ ໄດ້ເກີດຂຶ້ນຢູ່ໃນຫ້ອງຕ້ອນຮັບຂອງໂຮງໝໍ ທີ່ເຮັດໃຫ້ 25 ຄົນ ໄດ້ຮັບບາດເຈັບ ຊຶ່ງບາງສ່ວນ ແມ່ນມີອາການສາຫັດ ຈາກ ສະເກັດລະເບີດ ແລະ ເສດແກ້ວແຕກ ເຫດລະເບີດດັ່ງກ່າວ ແມ່ນເປັນຄັ້ງທີ 3 ນັບຕັ້ງແຕ່ຕົ້ນເດືອນເມສາ ເປັນຕົ້ນມາ ແລະ ມາເຖິງປັດຈຸບັນນີ້ ກໍຍັງບໍ່ມີຜູ້ໃດອອກມາອ້າງເອົາຄວາມຮັບຜິດຊອບເທື່ອ ໃນການໂຈມຕີນີ້ ທ່ານ ປະນິທານ ວັດທະນະຍາກອນ ທີ່ປຶກສາດ້ານຄວາມໝັ້ນຄົງ ຂອງຮອງນາຍົກ ລັດຖະມົນຕີ ປຣະວິດ ວົງສຸວັນ ໄດ້ກ່າວວ່າ ການສືບສວນສອບສວນຂອງຕຳຫຼວດ ແມ່ນກຳລັງຄືບໜ້າໄປຢູ່ ດ້ວຍການນຳເອົາພາບບັນທຶກຂອງກ້ອງວົງຈອນປິດ ແລະ ລາຍງານຂອງອົງການສືບລັບຕ່າງໆ ມາກວດກາເບິ່ງ ທ່ານປະນິທານ ກ່າວຕໍ່ວີໂອເອວ່າ